laion/Wikipedia-Exotic huggingface dataset:
דיסני מג'יק

הדיסני מג'יק (באנגלית: Disney Magic) היא אחת משתי אוניות תענוגות המנוהלות על ידי חברת וולט דיסני במסגרת חברת הבת של החברה - קו הספנות של דיסני. הספינה, יחד עם הספינה הדומה לה דיסני וונדר הושקה בשנת 1999. הספינה נבנתה בשנת 1998 על ידי המספנה האיטלקית פינקנטיירי, וייחודה בכך שתוכננה ונבנתה עבור משפחות עם ילדים קטנים. הספינה מסוגלת לשאת 2,400 נוסעים, ומסלולה בין פלורידה לקסטאווי קי והאי נסאו שבבהאמס, וכן היא עוצרת באיים סנט מארטן, סנט תומאס, קי וסט, גראנד קיימן וקוסומל. בניית הסביבה ותכנונה התחשבו בכך שימצאו ילדים קטנים על הסיפון ועל כן נבנו מספר רב של מועדוני ילדים, והחדרים הותאמו למשפחות עם ילדים (חדרי אמבטיה גדולים יותר המאפשרים לרחוץ ילדים קטנים וחדרי שירותים נפרדים מהאמבטיה, בניגוד למקובל בספינות נוסעים ובמלונות). הספינה נבנתה בסגנון מסורתי - בספינה שני מבני גשר (בניגוד למבנה אחד המקובל בספינות מודרניות). המבנה השני אינו משמש כמבנה גשר אלא כמועדון לבני נוער. מטרת בניית שני המבנים הייתה לתת לספינה מראה של ספינה משנות ה-20 וה-30 - תקופה בה מסעות היו פופולריים. מסיבה זו נבנו חלונות חדרי הספינה כחלונות עגולים שהיו מקובלים בעבר. הספינה מעוצבת בסגנון אר נובו שהיה מקובל בשנות ה-40 וה-50 של המאה ה-20. בשנת 2005 הועברה הספינה באופן זמני לקליפורניה לרגל חגיגות ה-50 להקמת דיסנילנד, והפליגה מלוס אנג'לס לערים במקסיקו: פוארטו ואיירטה, מסטלאן וקאבו סן לוקאס. בסוף השנה שבה להפליג בקאריביים. טונאז': 83,000 מקום רישום: בהאמס אורך: 294 מטרים רוחב סיפון: 32 מטרים שוקע: 7.7 מטרים מהירות שיוט: 21.5 קשרים מהירות מקסימלית: 24 קשרים חדרי אורחים: 875 צוות: 945 כמות דלק: 75,708 ליטרים מדיה וקבצים בנושא דיסני מג'יק בוויקישיתוף אתר האינטרנט הרשמי של דיסני מג'יק אתר הבית של קווי ספנות דיסני
לייק מלאווי

לייק מלאווי (באנגלית: Lake Malawi) היא להקת אינדי פופ צ'כית שמוצאה בעיר טז'ינץ' שנמצאת על הגבול הצ'כי עם פולין. הלהקה נוסדה בשנת 2013 וחבריה הם הסולן, הגיטריסט והקלידן - אלברט צ'רני, הבסיסט והקלידן - ירונים סוברט והמתופף אנטוני הרבל. הלהקה הוקמה כאשר להקתו הקודמת של הסולן, אלברט צ'רני, התפרקה. הלהקה פרצה בשנת 2014 עם השיר "Always June" ומיד לאחריו באותה השנה הוציאה את השיר "Chinese Trees" שהיה הראשון מה-EP שלהם "We Are Making Love Again". הלהקה ייצגה את צ'כיה באירוויזיון 2019 בתל אביב, ישראל עם השיר "Friend of a Friend". לייק מלאווי נוסדה בספטמבר 2013 כאשר להקתו של הסולן, הגיטריסט והקלידן, אלברט צ'רני, התפרקה. שמה של הלהקה נגזר מתוך שירה של להקת בון איבר "Calgary" המצוי באלבום "Bon Iver, Bon Iver". לייק מלאווי שחררה את הסינגל הראשון שלה - "Always June" בשנת 2014 כאשר הופיעה במהלך ראיון שערכה עם BBC לונדון. במהלך אותה השנה הופיעה לייק מלאווי במגוון רחב של פסטיבלים בצ'כיה ובממלכה המאוחדת. בשנת 2015 שחררה הלהקה את ה-EP הראשון שלה "We Are Making Love Again". בשנת 2016 עזב המתופף פאבל פיץ' את הלהקה והוא הוחלף על ידי אנטוני הרבל. בשנת 2017 שחררה הלהקה את אלבום הסטודיו הראשון שלה, "Surrounded by Light". האלבום זכה להצלחה. ב-28 בינואר 2019 ניצחה הלהקה בקדם האירוויזיון "ESCZ" הצ'כי עם שירה "Friend of a Friend" בפער של 4 נקודות מהמקום השני. 2014 - Always June 2014 - Chinese Trees 2015 - Aubrey 2015 - Young Blood 2016 - We Are Making Love Again 2017 - Prague 2017 - Surrounded by Light 2017 - Not My Street 2017 - Bottom Of the Jungle 2017 - Paris 2018 - Spaced Out 2019 - Friend of a Friend (השיר של צ'כיה לאירוויזיון) 2020 - Lucy 2015 - We Are Making Love Again (אי פי) 2017 - Surrounded by Light מדיה וקבצים בנושא לייק מלאווי בוויקישיתוף אתר האינטרנט הרשמי של לייק מלאווי (באנגלית) לייק מלאווי, ברשת החברתית פייסבוק לייק מלאווי, ברשת החברתית אקס (טוויטר) לייק מלאווי, ברשת החברתית אינסטגרם לייק מלאווי, באתר Last.fm (באנגלית) לייק מלאווי, באתר AllMusic (באנגלית) לייק מלאווי, באתר MusicBrainz (באנגלית) לייק מלאווי, באתר Discogs (באנגלית) לייק מלאווי, באתר Genius לייק מלאווי, באתר בנדקמפ Zpěvák Albert Černý ze skupiny Lake Malawi: Chtěl bych od fanoušků druhou šanci, נובינק.צז, 24 בינואר 2014 Lake Malawi už koncertují, Charlie Straight jsou minulostí, הטלוויזיה הצ'כית, 28 בפברואר 2014 ג'וסיין זוארט, "Czech Republic presents 8 hopefuls and songs for Eurovision 2019", האתר הרשמי של האירוויזיון, 7 בינואר 2019 Lake Malawi v "Young Blood" nabízejí životní vlakový příběh, מיוזיק סרבר צ'כיה Silný český debut. Skupina Lake Malawi zpěváka Alberta Černého natočila jedno z nejlepších alb roku, הוספודרשקי נוביני, 12 בדצמבר 2017
תומר חליבה

תומר חליבה (‏נולד ב־27 בספטמבר 1979) הוא כדורגלן עבר ישראלי ששיחק בעמדת המגן הימני. חליבה החל את דרכו במחלקת הנוער של קבוצת הפועל באר שבע ובעונת 1998/1999 עלה לקבוצת הבוגרים. חליבה שיחק בהפועל באר שבע עד תום עונת 2000/2001, עבר לקבוצת הפועל שגב שלום מליגה ב' ומשם להפועל צפרירים חולון. בשנת 2002 חזר להפועל באר שבע ושיחק במדיה עד תום עונת 2004/2005. בעקבות יכולתו הטובה בבאר שבע, זומן חליבה לראשונה לסגל נבחרת ישראל. ב-18 בפברואר 2004 ערך את הופעת הבכורה שלו בנבחרת, במשחק ידידות מול נבחרת אזרבייג'ן, ולאחר מכן שותף גם במשחק הידידות מול נבחרת ליטא ב-30 במרץ 2004. בסך הכל רשם 2 הופעות במדי נבחרת ישראל. לקראת עונת 2005/2006 עבר חליבה לקבוצת בית"ר ירושלים. המאמנים השונים אשר הוחלפו בבית"ר במהלך עונה זו הרבו לתת לחליבה דקות משחק, והוא שותף ב-23 משחקי ליגה בעונה זו, בהם כבש שער אחד. בתום העונה עזב חליבה את הקבוצה. לקראת עונת 2006/2007 הוחתם חליבה לשלוש שנים בקבוצת הפועל תל אביב, על ידי המאמן יצחק שום שחיפש מחליף לג'ון פנטסיל שנמכר לוסטהאם יונייטד. ב-5 באוגוסט 2006 ערך את הופעת הבכורה שלו במועדון, בניצחון 2–1 על בית"ר ירושלים, קבוצתו לשעבר, במסגרת גביע הטוטו. לאחר מכן פתח בהרכב הקבוצה ב-9 משחקי ליגה, אך עקב חולשת ההגנה של הקבוצה הועלו מספר שחקנים ממחלקת הנוער, והמגן הצעיר דני בונדר תפס את מקומו של חליבה בהרכב. בחלון ההעברות של ינואר 2007 הושאל חליבה למועדון ספורט אשדוד. לקראת עונת 2007/2008 חתם חליבה בעירוני קריית שמונה, אך שיחק במדיה רק במסגרת גביע הטוטו, ובחלון ההעברות של ינואר 2008 חזר להפועל באר שבע. את עונת 2008/2009 פתח חליבה בבני לוד מהליגה הלאומית, ובחלון ההעברות של ינואר 2009 עבר לקבוצת הכח עמידר רמת גן באותה הליגה. בעונת 2009/2010 עבר חליבה לשחק בקבוצת מכבי באר שבע, ורשם 32 הופעות במדיה בליגה הלאומית בעונה זו. בתחילת העונה שלאחר מכן הספיק חליבה לשחק רק שני משחקי ליגה במדי הקבוצה, לפני ששוחרר חליבה מהמועדון לאחר סכסוך עם המאמן שרון אביטן, ובסופו של דבר פרש ממשחק פעיל. תומר חליבה, באתר ההתאחדות לכדורגל בישראל תומר חליבה, באתר Transfermarkt תומר חליבה, באתר FootballDatabase.eu נדב דייג, העליות והמורדות של תומר חליבה, באתר ynet, ‏24 במאי 2009 אביתר לנג, תומר חליבה חתם ל-3 שנים בהפועל תל אביב, באתר nrg מעריב, ‏ 13 ביוני 2006 לי בוץ‏, חליבה: "הייתי סוג של קורבן בהפועל ת"א", באתר וואלה, 31 בינואר 2007 זיו אברג'יל, תומר חליבה שוחרר ממכבי באר שבע, באתר ערוץ הספורט, ‏ 13 באוקטובר 2010
אמאדו סוקונה

אמאדו סוקונה (בצרפתית: Amadou Soukouna; נולד ב-21 ביוני 1992) הוא כדורגלן צרפתי המשחק בבנגקוק יונייטד מליגת העל התאילנדית בעמדת החלוץ. סוקונה הגיע בגיל 16 למחלקת הנוער של טולוז, ועלה לקבוצה הבוגרת במדיה שיחק חמישה משחקים וכבש שער אחד. את הופעת הבכורה שלו בקבוצה הבוגרת של טולוז הוא ערך ב-13 בנובמבר 2010 במשחק ליגה נגד מונפלייה. במהלך תקופתו בטולוז הוא הושאל ללוזנאק ולטולוז 2, קבוצת הבת של טולוז. ב-7 באפריל 2016, סוקונה חתם במועדון הבולגרי וריה שם שיחק במשך עונה אחת וסיים עם 7 שערים ב-26 הופעות. בינואר 2017, הוא נמכר ללבסקי סופיה וחתם לשנתיים וחצי אך לאחר פחות משנה שוחרר מהקבוצה ועבר לצ'רנו מורה וארנה, מועדון בולגרי נוסף, ממנו שוחרר בדצמבר 2017. באוגוסט 2018 חתם סוקונה בהפועל פתח תקווה מהליגה הלאומית על חוזה לשנתיים. ב-27 באוגוסט 2018, הוא ערך את הופעת הבכורה שלו במועדון כאשר עלה כמחליף בדקה ה-60 בניצחון החוץ 2–0 נגד בני לוד. ב-30 באוגוסט סוקונה כבש את שער הבכורה שלו במועדון כאשר כבש בדקה ה-90 בניצחון הבית 1–0 נגד הפועל רמת גן. ב-17 במאי 2019, במחזור האחרון של עונת 2018/19, הוא כבש שלושער בניצחון החוץ 5–2 על הפועל אכסאל. סוקונה סיים את העונה עם 13 שערים ב-36 הופעות בליגה. ב-28 בינואר 2020 רכשה הפועל כפר סבא את סוקונה מהפועל פתח תקווה תמורת 30 אלף אירו. ב-19 באוגוסט 2021, סוקונה חתם במריצבורג יונייטד מליגת העל הדרום-אפריקאית. אמאדו סוקונה, באתר ההתאחדות לכדורגל בישראל אמאדו סוקונה, באתר Transfermarkt אמאדו סוקונה, באתר Soccerway אמאדו סוקונה, באתר WorldFootball.net אמאדו סוקונה, באתר FootballDatabase.eu אסי ממן, ‏בדקה ה-90: סוקונה נתן להפועל פ"ת 0:1 על ר"ג, באתר ONE‏, 30 באוגוסט 2018 הפועל כפר סבא: אמאדו סוקונה נרכש מהפועל פתח תקוה, באתר וואלה, 28 בינואר 2020 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אמאדו סוקונה".
שלמה ניצן

האם התכוונתם ל... שלמה ניצן (סופר) – סופר עברי, מתרגם ועורך שלמה ניצן (שחקן) – שחקן, בדרן ושדר ישראלי
הנערה עם כל המתנות

הנערה עם כל המתנות (באנגלית: The Girl with All the Gifts) הוא רומן מסוגת האימה, דיסטופיה ואפוקליפסה ופוסט-אפוקליפסה מאת הסופר הבריטי מ.ר. קרי. הספר יצא לאור באנגלית בשנת 2014 ותורגם לעברית בשנת 2016. עלילת הספר מתרחשת בבריטניה 30 שנה לאחר מגפה כלל עולמית שהתרחשה בעקבות זיהום פטרייתי אלים שהשמיד את מרבית האנושות. עלילת הספר מתחילה בתיאור בגוף ראשון של מלני, ילדה כבת 10 שמתארת בפרקים הראשונים את עצמה ואת המקום בו היא נמצאת. תוך כדי העלילה מתחוור שמלני נמצאת בבסיס צבאי סגור תחת השגחה כבדה. היא לומדת בכיתה, במהלך השיעור היא קשורה לכיסא, ולאחר כל שיעור מוחזרת לתא נעול. בהמשך העלילה מתבהרים עוד פרטים: העולם נחרב לפני כ-30 שנה בעקבות זיהום פטרייתי של Ophiocordyceps unilateralis (אנ') ("פטריית הזומבי") שהדביק את מרבית האנושות. הפטרייה ממיתה את קורבנותיה והופכת אותם למעין זומבים, והם בתורם תוקפים אחרים ומפיצים את הזיהום הפטרייתי. בהמשך העלילה, הבסיס בו מלני נמצאת מותקף, וקבוצה של חמישה ניצולים מהבסיס נמלטים בניסיון להגיע לבסיס האם, כאשר בדרך הם עוברים דרך לונדון. מלני - ילדה כבת 10 אשר נדבקה בזיהום הפטרייתי. נראית ומתנהגת כילדה רגילה לכל דבר. דר' קרוליין קולדוול - מדענית אשר נמצאת בבסיס וחוקרת את הזיהום הפטרייתי גברת הלן ג'סטינו - המורה של מלני ושל הילדים הנוספים בבסיס סמל אדי פארקס - סמל קרבי בבסיס טוראי גלאגר - חייל צעיר בבסיס ג'אנקרים - אנשים שחיים מחוץ לבסיסים בקבוצות וחיים על ביזה הרעבים - האנשים שנדבקו בפטרייה ומתנהגים כזומבים הספר זכה לביקורות חיוביות - לדוגמה הביקורת הבאה בגארדיאן "קרי (הסופר) כתב עלילה מקורית, מותחת ועוצמתית שכזו לא קראתי זמן רב" "Carey has written as original, thrilling and powerful a novel as anything I've read in a long time. באתר Goodreads הספר קיבל ציון של כ 3.9 על ידי כ 150,000 מצביעים. הספר עובד לסרט בריטי בעל אותו שם בשנת 2016. בסרט משחקים: ג'מה ארטרטון - שמגלמת את גברת הלן ג'סטינו גלן קלוז - שמגלמת את דר' קרוליין קולדוול פאדי קונסידיין - שמגלם את הסמל פארקס הביקורת על הסרט היו בינוניות[דרוש מקור], והסרט נחשב כפחות איכותי מהספר[דרוש מקור: מי?]. בשנת 2017 יצא פריקוול בשם "The Boy on the Bridge", אשר טרם תורגם לעברית, ומתאר קבוצה של חיילים ומדענים המנסים למצוא תרופה לזיהום. עלילת הספר מתרחשת לפני ה"נערה עם כל המתנות". גם ספר זה קיבל ביקורות חיוביות באתר Goodreads. James Smythe, "The Girl With All the Gifts by MR Carey – review". The Gurdian. 15 January, 2014 The Girl With All the Gifts (The Girl With All the Gifts, #1), www.goodreads.com The Boy on the Bridge (The Girl With All the Gifts #2), www.goodreads.com
שמעון ריקלין

האם התכוונתם ל... שמעון ריקלין (איש תקשורת) – פובליציסט, פעיל ימין וארכאולוג שמעון ריקלין (סופר) – סופר ישראלי
סויוז TM-10

סויוז TM-10 (ברוסית: Союз TM-10) הייתה חללית מסדרת סויוז, שהמריאה ב-1 באוגוסט 1990 מקוסמודרום בייקונור (אז בשטח ברית המועצות כיום בקזחסטן. המטרה הייתה לבצע עגינה בתחנת החלל מיר. גנאדי מנאקוב - מפקד גנאדי סטרקאלוב - מהנדס טיסה יפן טויוחירו אקיאמה - אסטרונאוט חוקר (בנחיתה בלבד) ויקטור אפנסייב - מפקד מוסה מנארוב - מהנדס טיסה "סויוז TM-10" שוגרה ב-1 באוגוסט 1990 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U. עגינה למודול "קוואנטי 1" של תחנת החלל מיר בוצע ב-3 באוגוסט ועברה ללא בעיות. בתחנת החלל כבר פעלה משלחת מס' 6 בפיקוד אנטולי סולוביוב. החל הליך חפיפה לקראת עזיבת משלחת מס' 6. ב-9 באוגוסט משלחת מס' 6 עזבה את תחנת החלל בחללית סויוז TM-9. משלחת מס' 7 החלה בעבודה הסדירה. חללית "סויוז TM-10" נותרה מחוברת כחללית חירום. ב-4 בדצמבר לתחנת החלל הגיע חללית סויוז TM-11 בפיקוד ויקטור אפנסייב עם חברי משלחת מס' 8 וטויוחירו אקיאמה מיפן. טויוחירו אקיאמה טס לחלל כעיתונאי של רשת יפנית "TBS". כל היום הוא שידר תוכנית של 10 דקות לטלוויזיה ו-20 דקות לרדיו. מכיוון שציוד יפני לא היה תואם את הציוד של התחנה היה צורך להביא לחלל ציוד במשקל של 170 ק"ג לפני הטיסה. ב-10 בדצמבר 1990 סויוז TM-10 התנתקה מתחנת החלל מיר וחזרה לכדור הארץ כאשר על סיפונה בנוסף לצוות המראה גם טויוחירו אקיאמה שהגיע בחללית "סויוז TM-11" שבוע לפני זה. נתוני המשימה נתונים מאנציקלופדיית החלל
לאורה פלורס

לאורה פלורס (בספרדית: Laura Aurora Flores Heras; נולדה ב־23 באוגוסט 1963 בריינוסה, מקסיקו) היא שחקנית וזמרת מקסיקנית. היא החלה את הקריירה שלה כזמרת בלהקת Hermanos y Amigos. הלהקה זכתה להצלחה במקסיקו ובאירופה בה היא הופיעה בהופעות. לאורה פלורס החלה להשתתף בסרטים בשנת 1983 ומאז השתתפה במעל ל-40 סרטים. במקביל להיותה שחקנית, לאורה פלורס המשיכה בקריירה של זמרת וגם הייתה מנחה של תוכניות טלוויזיה. היא הוציאה כ-20 אלבומים. בשנת 1984 כיכבה בתור אחת הדמויות הראשיות בטלנובלה "Los años felices" לצד השחקן דמיאן ביצ'יר. בשנת 1994 גילמה את דמותה של שארלוט, נסיכת בלגיה בטלנובלה "El vuelo del águila" מבית תאגיד טלוויסה. בין טלנובלות בהם היא זכתה להצלחה ניתן לציין "מלכת הלבבות", "בגוף אחד", "מי זה מי". בשנת 2007 ביצעה הופעת אורח בטלנובלה "שיכורה מאהבה" את הדמות של פרסיליה יורנטס; הטלנובלה היא רימייק מקסיקני לטלנובלה הקולומביאנית "קפה בניחוח אישה" משנת 1994. בשנת 2008 ביצעה הופעת אורח בטלנובלה "Las tontas no van al cielo" בדמותה של לוסיאנה ארנגו. בשנת 2016 הצטרפה לעונה השלישית של הטלנובלה "אשת הפלדה" (Señora Acero), מבית רשת טלמונדו, וגילמה את דמותה של אדלמירה ריג'ורס. בשנת 2017 גילמה את פלומה בטלנובלה "La Fan" ברשת טלמונדו. בשנת 2021 השתתפה בגרסת ה-VIP של תוכנית המציאות המקסיקנית "MasterChef" המבוססת על התכנית הבריטית "מאסטר שף". בשנת 2022 שיחקה בטלנובלה הקולומביאנית "Hasta que la plata nos separe" בדמותה של קלמנסיה מלדונדו. בשנת 2023 שיחקה לצד ויליאם לוי וקימברלי דוס ראמוס בטלנובלה "Vuelve a mí" מבית טלמונדו, שם גילמה את מרת'ה גואברה. מדיה וקבצים בנושא לאורה פלורס בוויקישיתוף אתר האינטרנט הרשמי של לאורה פלורס לאורה פלורס, ברשת החברתית אקס (טוויטר) לאורה פלורס, ברשת החברתית אינסטגרם לאורה פלורס, במסד הנתונים הקולנועיים IMDb (באנגלית) לאורה פלורס, באתר MusicBrainz (באנגלית) לאורה פלורס, באתר Yandex.Music (ברוסית) לאורה פלורס, באתר Discogs (באנגלית) לאורה פלורס, באתר Genius לאורה פלורס, באתר בילבורד (באנגלית)
מיסטר גרמניה

מיסטר גרמניה (באנגלית: Mister Germany; ידוע גם בשם מר גרמניה) היא תחרות יופי לגברים הנערכת בגרמניה מדי שנה. התחרות אורגנה לראשונה ב-1993, המתמודדים צריכים להיות בין הגילאים 16 - 35. משנת 2000 חברת MGC המפיקה גם את תחרות מיס גרמניה היא האחראית לתחרות. כ-1,500 גברים ניגשים למיונים המקדימים לתחרות, ולגמר מגיעים בדרך כלל 17 מתמודדים. התחרות נערכה בעבר בקלן ובפרידריכשטאדט-פאלאסט שבברלין. מ-2005 נערכת התחרות באופן קבוע ברשות המקומית לינסטויי (Linstow) שבמקלנבורג-מערב פומרניה. בשנים מסוימות הזוכים בתחרות נשלחו לייצג את גרמניה בתחרויות יופי בינלאומיות כמו מר עולם, בה בשנת 2000 מיסטר גרמניה מרסל ברקווסקי הגיע למקום השני. אתר האינטרנט הרשמי של מיסטר גרמניה "Auf Hochglanz poliert". sueddeutsche.de (בגרמנית). 2010. ISSN 0174-4917. נבדק ב-2019-02-02. 1996-2019 - Pageantopolis, www.pageantopolis.com ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
תמרה טודבסקה

תמרה טודבסקה (במקדונית: Tamara Todevska; נולדה ב-1 ביוני 1985), ידועה בשמה הפרטי בלבד - תמרה, היא זמרת פופ ממקדוניה הצפונית. לטודבסקה היסטוריה ארוכה בתחרות האירוויזיון, היא ייצגה את מקדוניה באירוויזיון בשנים: 2004 (כזמרת ליווי), 2008 (כזמרת מובילה), 2014 (כזמרת ליווי) וייצגה אותה פעם נוספת באירוויזיון 2019 בתל אביב, ישראל עם השיר "Proud". טודבסקה נולדה בסקופיה, היא גדלה במשפחה מוזיקלית. אביה הוא פרופסור למוזיקה ואמה היא זמרת אופרה סרבית מבוסניה. אחותה הגדולה היא טיאנה דאפצ'ביק שייצגה את מקדוניה באירוויזיון 2014 כזמרת מובילה. ב-27 ביוני 2015 נישאה טודבסקה לכדורסלן העבר אלכסנדר דימיטרובסקי ששיחק בנבחרת מקדוניה הצפונית בכדורסל. יש להם שני ילדים, בן ובת. 2005 - Sino 2015 - Eden Den 2019 - "Proud" (השיר שייצג את מקדוניה הצפונית באירוויזיון 2019) מדיה וקבצים בנושא תמרה טודבסקה בוויקישיתוף תמרה טודבסקה, ברשת החברתית פייסבוק תמרה טודבסקה, ברשת החברתית אקס (טוויטר) תמרה טודבסקה, ברשת החברתית אינסטגרם תמרה טודבסקה, סרטונים בערוץ היוטיוב תמרה טודבסקה, במסד הנתונים הקולנועיים IMDb (באנגלית) תמרה טודבסקה, באתר ספוטיפיי תמרה טודבסקה, באתר Last.fm (באנגלית) תמרה טודבסקה, באתר AllMusic (באנגלית) תמרה טודבסקה, באתר MusicBrainz (באנגלית) תמרה טודבסקה, באתר דיזר תמרה טודבסקה, באתר Discogs (באנגלית) תמרה טודבסקה, באתר Genius תמרה טודבסקה, באתר טיידל (באנגלית) Eurovision 2019 North Macedonia: Tamara Todevska, אירוויזיון וורלד https://plusinfo.mk/vest/31833/galerija-se-omazi-tamara-dodevska, פלאסאינפו.מק, 2015 Тамара Тодевска стана мајка, סקופיה אינפו, 29 באפריל 2016
פלוריאן נויהאוס

פלוריאן נויהאוס (בגרמנית: Florian Neuhaus, נולד ב-16 במרץ 1997 בלנדסברג אם לך שבגרמניה) הוא כדורגלן גרמני המשחק בבורוסיה מנשנגלדבך ובנבחרת גרמניה בעמדת הקשר. נויהאוס שיחק בנוער של מינכן 1860. במרץ 2016 החל נויהאוס לשחק בקבוצת המילואים של המועדון, ובעונת 2016/17 עבר לשחק בקבוצה הבכירה. נויהאוס ערך 12 הופעות בעונת 2016/17, בה מינכן 1860 שיחקה בבונדסליגה השנייה, וסיים עם הקבוצה במקום ה-16 שהוביל למבחני הישרדות מול יאן רגנסבורג שסיימה שלישית בליגה הגרמנית השלישית. במשחק הראשון מבין השניים, שנערך ברגנסבורג, הבקיע נויהאוס את השער למינכן 1860, והמשחק הסתיים בתיקו 1-1. בגומלין הפסידו מינכן 1860 ונויהאוס 0–2 באליאנץ ארנה ונשרו לליגה השלישית. נויהאוס לא נשאר במינכן 1860 לאחר ירידת הליגה, וחתם בקיץ 2017 בבורוסיה מנשנגלדבך מהבונדסליגה. מיד עם רכישתו, הושאל נויהאוס לפורטונה דיסלדורף מהבונדסליגה השנייה, והיה שחקן מפתח בעונת 2017/18 בה פורטונה דיסלדורף העפילה לבונדסליגה, כשהוא ערך 27 הופעות, בהן הבקיע שישה שערים. בקיץ 2018 סיים נויהאוס את תקופת ההשאלה בדיסלדורף וחזר לבורוסיה מנשנגלדבך. בעונת 2018/19 הפך נויהאוס לשחקן הרכב קבוע בבורוסיה מנשנגלדבך, ונחשב לאחד הצעירים המבטיחים בכדורגל הגרמני. את שערו הראשון בבונדסליגה הבקיע נויהאוס בדצמבר 2018 בניצחון 0–3 על שטוטגרט. בעונת 2019/20 קיבע נויהאוס את מעמדו בבורוסיה מנשנגלדבך, הבקיע ארבעה שערים ב-30 הופעות, וסייע לקבוצתו לסיים במקום הרביעי ולהבטיח מקום בעונת 2020/21 בליגת האלופות. נויהאוס השתייך לסגל גרמניה עד גיל 20, ולאחר מכן ערך 17 הופעות במדי נבחרת גרמניה בכדורגל עד גיל 21 תחת המאמן שטפן קונץ, בהן הבקיע שער אחד. ב-6 באוקטובר 2020 ערך נויהאוס את הופעת הבכורה שלו במדי נבחרת גרמניה הבוגרת, והבקיע שער בתיקו 3-3 מול טורקיה במשחק ידידות. במאי 2021 אף זומן לסגל הנבחר לקראת יורו 2020. מדיה וקבצים בנושא פלוריאן נויהאוס בוויקישיתוף פלוריאן נויהאוס, באתר Transfermarkt פלוריאן נויהאוס, באתר Fussballdaten.de (בגרמנית) פלוריאן נויהאוס, באתר Soccerway פלוריאן נויהאוס, באתר BDFutbol פלוריאן נויהאוס, באתר WorldFootball.net פלוריאן נויהאוס, באתר National Football Teams פלוריאן נויהאוס, באתר FootballDatabase.eu פלוריאן נויהאוס, באתר ESPN
יוסף שלזינגר (מנצח)

יוסף שלזינגר (בסרבית קירילית: Јосиф Шлезингер, בסרבית באותיות לטיניות: Josif Šlezinger;‏ 1794, סומבור, ממלכת הבסבורג – 1870, בלגרד, נסיכות סרביה) היה מנצח, מלחין, מנהל מוזיקלי ומעבד מוזיקלי יהודי אשר הקים וניצח על התזמורת הנסיכותית הסרבית, ונחשב לאחד מאבות המוזיקה התזמורתית של סרביה המודרנית. שלזינגר נודע גם כאספן ומעבד של מוזיקה עממית יהודית וסרבית. יוסף שלזינגר נולד בסומבור למשפחה מיהודי צ'כיה שהיגרה לעיר. אביו מנחם שלזינגר כיהן כחזן בסומבור, וממנו שאב יוסף את השראתו המוזיקלית. הוא למד נגינה בטרברסו ובעוגב בעירו ובנובי סאד. מ-1810 ניגן במספר תזמורות במרכז אירופה. ב-1819 שב לנובי סאד, והיה למנהל המוזיקלי והמנצח של תזמורת המשמר הלאומי בעיר. בתקופה זו החל בהלחנת יצירות מוזיקליות. ב-1829 עבר לשאבאץ ולימד מוזיקה. ב-1831 הגיע לקרגוייבץ בירת נסיכות סרביה בהזמנת הנסיך מילוש אוברנוביץ', והקים את התזמורת הנסיכותית הסרבית. שלזינגר ניצח על התזמורת בתיאטרון הנסיכותי הסרבי, והלחין מוזיקה להצגותיו. לאחר העברת הבירה לבלגרד, עבר שלזינגר לעיר והמשיך לנצח על התזמורת. שלזינגר רקם קשרים אישיים חמים עם הנסיך מילוש אוברנוביץ' ונחשב לאיש אמונו. ב-1839 לאחר שוויתר אוברנוביץ' על השלטון, הורע מאוד היחס אל יהודי בלגרד. במאי 1839 הוכה שלזינגר על ידי בריונים ברחובות בלגרד, נחבל קשות ונזקק לאשפוז. בהמשך, נעצר ונכלא למשך ארבעה חדשים, ולבסוף שוחרר ללא העמדה לדין. שלזינגר המשיך בעבודתו המוזיקלית עד 1864. לאורך הקריירה שלו הלחין מוזיקה ל-8 הצגות תיאטרון, הלחין למעלה מ-100 שירי לכת, ליקט ועיבד יצירות מוזיקה עממית יהודית וסרבית. ב-1870 הלך לעולמו בבלגרד והוא בן 76 שנים. טקס הלווייתו עורר סערה גדולה בקהילת יהודי בלגרד משום שהמתאבלים לבשו בגדי אבלות שחורים כמנהג הנוצרים, והוסיפו לעשות כן במשך שנה. יוסף שלזינגר - ביוגרפיה (בסרבית) ג'ני לבל, עד הפתרון הסופי, היהודים בבלגראד 1541–1942, הוצאת הקיבוץ המאוחד, 2006, עמודים 105-104. Musical Life in the territory of (ex) Yugoslavia, באתר musiques-regenerees.fr (באנגלית). ג'ני לבל, עד הפתרון הסופי, היהודים בבלגראד 1541–1942, עמוד 237.
קאסטאווי קי

קאסטאווי קי (באנגלית: Castaway Cay – "הקי של אלה שהושארו על ידי ספינתם") הוא אי פרטי באיי הבהאמה המשמש אתר עצירה לספינות קו הספנות של דיסני: דיסני מג'יק ודיסני וונדר. האי נקרא בעבר "קי גורדה" (Gorda Cay) ושמו שונה עת נרכש בשלמותו על ידי חברת וולט דיסני (הדבר ייחודי - שכן חברות הספנות האחרות הנוסעות באזור הים הקאריבי חוכרות את האיים ולא רוכשות אותם). בשל רכישת האי יכולה חברת וולט דיסני לשלוט באופן מוחלט במתרחש בו, ואף הנפיקה בולים המאפשרים שליחת מכתבים מהאי, וכן דולר דיסני הוא הילך חוקי באי. עלות רכישת האי המשוערת הייתה 25 מיליון דולרים. כמו יתר פארקי השעשועים של חברת וולט דיסני, לאי יש תמה, וכל מבני האי בנויים בהתאם - האי מתאר כפר שנבנה על ידי קבוצת אנשים שספינתם נטרפה בים - ה"כפר" בנוי מ"שרידי הספינה הטרופה", אולם הכפר הוא למעשה מלון מפואר. בחופי האי מוצגת ספינת "ההולנדי המעופף", המופיע בסרטי שודדי הקאריביים: "תיבה של איש מת" ו"סוף העולם". באי נבנה רציף מיוחד המתאים לספינות קו הספנות, והמבקרים באי אינם נדרשים להגיע אליו בסירות. היות שהאי פרטי, נשלט מספר המבקרים בו בכל רגע נתון, על מנת למנוע צפיפות וכדי שהאי ייראה ריק. כל תושבי האי הם אנשי צוות שכירים של חברת וולט דיסני, כמו כן באי יש חוף מיוחד נפרד המיועד לאנשי הצוות של הספינות והאי המאפשר להם לנוח בנפרד מהמבקרים. מוצרי המזון ומוצרי הצריכה של האי מובאים על ידי ספינות קו הספנות. מי השתייה באי הם מי ים מותפלים. רציף העגינה ההולנדי המעופף ודיסני וונדר לחופי האי לגונת האי מדיה וקבצים בנושא קאסטאווי קי בוויקישיתוף קאסטאווי קי תמונת לוויין מאתר גוגל
טבע עולמי

טבע עולמי (באנגלית: Eyewitness) היא תוכנית טבע תיעודית עטורת פרסים שהופקה על ידי ה-BBC ודורלינג קינדרסלי. הסדרה מבוסס על סדרת ספרי העיון לילדים ולנוער ספרי Eyewitness שגם היא שייכת לדורלינג קינדרסלי. התוכנית מורכבת משלוש עונות וכל עונה בת 13 פרקים. כל פרק בסדרה עוסק בנושא מסוים הקשור למדעי הטבע, כמו מערכת השמש או גוף האדם. התוכנית מתרחשת במוזיאון שנוצר על ידי מחשב ונועד לשכפל את הסגנון הלבן והריק של הספרים. בפרקים מוצגות תערוכות שונות ובדרך כלל נראים קטעים מסרטים בחלונות גדולים או בשקעים אחרים בקיר. סדרת הספרים והסדרת הטלוויזיה משתפים סגנון ויזואלי מרשים, תוך שימוש בולט בצבע הלבן. בנוסף כמעט כל פרק כולל "גיבור". הגיבור הוא דמות או חפץ המניעים את פעולת התוכנית. לדוגמה בפרק על מזג האוויר הגיבור היה שבשבת בצורת תרנגול, בפרק על הדינוזאורים הגיבור היה טירנוזאורוס רקס באנימציית סטופ-מושן מפלסטלינה, בפרק על הבריכות והנהרות הגיבור היה סירת נייר, בפרק על הדגים הגיבור היה דג סלמון, בפרק על המפלצות הגיבור היה צבוע ובפרק על גוף האדם הגיבור היה פנטומימאי רובוטי. הקריין בגרסה הבריטית היה השחקן אנדרו סאקס, ובגרסה האמריקנית הקריין הוא מרטין שין (בשתי הראשונות בלבד). לאחר שהסדרה שודרה בטלוויזיה, היא יצאה גם בקלטות וב-DVD. חלק מהפרקים הופצו בקלטות וידאו גם בארץ במהלך שנות ה-90 בדיבוב. דו-חיים (צפרדעים, קרפדות, טריטונים וסלמנדרות) ציפורים (חיי ההישרדות של הציפורים) חתולים (משפחת החתוליים) דינוזאורים (עידן הדינוזאורים) כלבים (כלביים) פילים (חיי ההישרדות של הפילים) דגים (עולם הדגים) סוסים (חיי הסוסים) חרקים (מיני חרקים) הג'ונגל (יערות גשם טרופיים) זוחלים (צבים, לטאות, תנינים ונחשים) כרישים (מיני כרישים) שלדים (עצמות של בעלי חיים שונים ומשונים) קופים (פרימטים) הקוטב הצפוני והדרומי (אזורי הקוטב) פרפרים ועשים (מינים של עשים ופרפרים) המדבר (מדבריות) יונקים (עולם היונקים) בריכות ונהרות (נהרות, אגמים ובריכות) חיים פרהיסטוריים (כיצד התפתחו והשתנו החיים על פני כדור הארץ) סלעים ומינרלים (גאולוגיה) חוף הים (חופים) שריון (בעלי חיים שיש להם מעטפת מגינה) עצים (חיי העצים) הרי געש (הרי געש ורעידות אדמה) מזג האוויר (השמיים) דובים (חיי הדובים) תעופה (מכונות מעופפות) גוף האדם (האופן שבו אנחנו וגופינו פועלים) איים (איי העולם) חיים (ביולוגיה) מפלצות (מפלצות מיתולוגיות ובעלי החיים שהיו למקור השראתן) הרים (ההרים של העולם) אסונות טבע (אסונות גדולים) האוקיינוס (ימים ואוקיינוסים) כוכבי לכת (מערכת השמש) צמחים (עולם הצומח) ראייה (עיניים) הישרדות (כיצד מתמודדים בעלי החיים עם סביבתם) "טבע עולמי", במסד הנתונים הקולנועיים IMDb (באנגלית) "טבע עולמי", במסד הנתונים הקולנועיים KinoPoisk (ברוסית)